willem sust
Item willem van thienen nuttijt woenen te zichen
renuc heeft bekint sculd te sijne matheeuse van
de
thiene zijne sone tot behoef vande kerckmeesten ende
heylgheestmeesten vander kercken dair deselve willem
en tijde als hij van des werelt bijden wille gods sal
te scheyden sijn begrave sal wordden de some van
tweentwintich ende eene halve ryns guld te xx st
tstuck ter stont nae sijn doot te betalen tamq ass
cor buetsele boechout septebr xiiii
It es den voirs brief bekint te dier meyning dat
de voirs kerckmeesten ende heylgheestmeesten ten tijde
sijnde de voirs some van xxii r g ter stont nae
de doot en aflivich des voirs willems sulle moege
verhalen aen de gereetste haeflijke goeden die deselve
willem achtlaten sal te weten de thien rinsgulden
dair af de voirs kerckmeesten tot behoef vand kerken
rechte om dair mede te coopen twintich lb was die
hij in sijnder uuytvaert begheert aldair gebernt te
hebben ende de rechten vande pchiaen ende ande
kerckrechte dair mede te betalen ende de xii r g
sulle volgen den voirs heylgheestmeesten om
dair mede broot gebacken te wordden tottersomen
toe vande selven xii r g dwelcmen ten tijde sijnder
voirs aflivich den armen van dier pchien om gode sal
geven alsoe de voirs willem dat alsnu begheert en
mits desen voir sijne utersten wille vercleert Behalve
oft sijn naecomelingen oft actie hebben van sijnder haven
dit selve volbrachten en voldaden dat sij dair mede
sullen gestaen ende en sulle de voirs kerckmeesten
oft heylgheestmeesten hen niet voirde met des moege
behulpen dan in gevalle oft des voirs is niet volbracht
oft geachtvolcht en wordde dat zij tgebreck d af
met desen sulle moege verhalen cor zijde
de